Diari Oficial de la Generalitat Valenciana


Sumari del DOGV 9847, del 13-05-2024 (2024/4203)

RESOLUCIÓ de 8 de maig de 2024, de la Direcció General de Personal Docent de la Conselleria d'Educació, Universitats i Ocupació, per la qual s'aprova l'adjudicació definitiva de destinacions del concurs de trasllats del personal funcionari docent del cos de mestres, convocat per la Resolució de 24 d'octubre de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4203


Data del document
:   08-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 8 de maig de 2024, de la Direcció General de Personal Docent de la Conselleria d'Educació, Universitats i Ocupació, per la qual s'aprova l'adjudicació definitiva de destinacions del concurs de trasllats del personal funcionari docent del cos de mestres, convocat per la Resolució de 24 d'octubre de 2023. [2024/4203]  
De conformitat amb el que establix la base quinzena de la Resolució de 24 d'octubre de 2023 (DOGV 9714 / 30.10.2023), de la directora general de Personal Docent, per la qual es convoca el concurs de trasllats de personal funcionari docent del cos de mestres, per a la provisió de places en l'àmbit de gestió de la Generalitat Valenciana, i una vegada vistes les reclamacions presentades contra la resolució provisional i publicada la relació definitiva de vacants, esta Direcció General de Personal Docent, resol  
  
Primer  
Publicar l'adjudicació definitiva de destinacions del referit concurs de trasllats que s'assenyala en l'annex I, en el qual figuren les noves destinacions definitives obtingudes pels participants, descrites per especialitats i ordre de puntuació.  
  
Segon  
Publicar la llista definitiva del professorat exclòs de la participació en el concurs de trasllats, amb indicació de la causa d'exclusió, que s'assenyala en l'annex II, i la llista definitiva de participants que no continuen en el procediment per no haver formulat peticions, que s'assenyala en l'annex III.  
  
Tercer  
D'acord amb les bases setzena i dessetena de la convocatòria, les destinacions adjudicades per esta resolució són irrenunciables. No obstant això, quan es participe simultàniament per diferents cossos docents i s'obtinga destinació en més d'un, o bé s'obtinga una segona destinació en un cos diferent d'aquell en el qual tinga la destinació definitiva, s'haurà d'optar per un d'estos en el termini de deu dies naturals següents a la publicació d'esta resolució, a través de la pàgina web https://ovidoc.edu.gva.es. Si no es realitza esta opció en el termini indicat, s'haurà de prendre possessió de la plaça obtinguda corresponent al cos des del qual s'ha participat en situació de servici actiu.  
  
La presa de possessió en les noves destinacions que s'obtinguen tindrà lloc l'1 de setembre de 2024, i se cessarà en el de procedència el 31 d'agost de 2024.  
No obstant això, el professorat que haja obtingut destinació en este concurs haurà de romandre en el seu centre d'origen, quan així ho establisca la Direcció Territorial d'Educació de la Conselleria o l'Administració educativa de la qual depenga, fins que concloguen les activitats imprescindibles previstes per a la finalització del curs escolar.  
  
  
Quart  
Els funcionaris i les funcionàries en situació d'excedència que reingressen al servici actiu com a conseqüència d'este procediment presentaran telemàticament a la direcció territorial de la qual depenga la destinació obtinguda, abans de la presa de possessió de la plaça, la documentació a la qual es referix la base dihuitena de la Resolució de 24 d'octubre de 2023.  
  
Quint  
A l'efecte d'obtindre una destinació provisional, les persones participants forçoses a les quals no s'haja adjudicat destinació en esta resolució s'atindran al que establisca el procediment d'adjudicació de destinacions amb caràcter provisional per al curs 2024-2025.  
  
Contra esta resolució, que posa fi a la via administrativa, podrà interposar-se per via telemàtica recurs potestatiu de reposició davant la Direcció General de Personal Docent de la Conselleria d'Educació, Universitats i Ocupació, en el termini d'un mes, a comptar des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament recurs contenciós administratiu davant el jutjat contenciós competent, en el termini de dos mesos a comptar des de l'endemà de la data de la seua publicació, d'acord amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de maig de 2024.- La directora general de Personal Docent: Sonia Amelia Sancho de Vicente.